CELEX: 62019TA0700
Language: hr
Date: 2021-09-15 00:00:00
Title: Predmet T-700/19: Presuda Općeg suda od 15. rujna 2021. – Ghaoud/Vijeće („Zajednička vanjska i sigurnosna politika – Mjere ograničavanja poduzete s obzirom na stanje u Libiji – Zamrzavanje financijskih sredstava – Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora – Ograničenja ulaska i provoza na području Europske unije – Popis osoba na koje se odnosi ograničenje ulaska i provoza na području Unije – Zadržavanje tužiteljeva imena na popisima – Obveza obrazlaganja – Pogreška u ocjeni – Tužiteljeva smrt”)

8.11.2021   
            
            
               HR
            
            
               Službeni list Europske unije
            
            
               C 452/21
            
         
      Presuda Općeg suda od 15. rujna 2021. – Ghaoud/Vijeće
      (Predmet T-700/19) (1)
      
      („Zajednička vanjska i sigurnosna politika - Mjere ograničavanja poduzete s obzirom na stanje u Libiji - Zamrzavanje financijskih sredstava - Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora - Ograničenja ulaska i provoza na području Europske unije - Popis osoba na koje se odnosi ograničenje ulaska i provoza na području Unije - Zadržavanje tužiteljeva imena na popisima - Obveza obrazlaganja - Pogreška u ocjeni - Tužiteljeva smrt”)
      (2021/C 452/21)
      Jezik postupka: engleski
      
         Stranke
      
      
         Tužitelj: Tareg Ghaoud, u svojstvu nasljednika Abdela Majida Al-Gaouda (Dubai, Ujedinjeni Arapski Emirati) (zastupnik: S. Bafadhel, barrister)
      
         Tuženik: Vijeće Europske unije (zastupnici: P. Mahnič i V. Piessevaux, agenti)
      
         Predmet
      
      Tužba na temelju članka 263. UFEU-a kojom se zahtijeva poništenje, s jedne strane, Provedbene odluke Vijeća (ZVSP) 2019/1299 od 31. srpnja 2019. o provedbi Odluke (ZVSP) 2015/1333 o mjerama ograničavanja s obzirom na stanje u Libiji (SL 2019., L 204, str. 44.) i Provedbene odluke Vijeća (ZVSP) 2020/1137 od 30. srpnja 2020. o provedbi Odluke (ZVSP) 2015/1333 o mjerama ograničavanja s obzirom na stanje u Libiji (SL 2020., L 247, str. 40.) u dijelu u kojem se njima ime Abdela Majida Al-Gaouda zadržava na popisima iz Priloga II. i IV. Odluci Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (SL 2015., L 206, str. 34.), i, s druge strane, Provedbene uredbe Vijeća (EU) 2019/1292 od 31. srpnja 2019. o provedbi članka 21. stavka 2. Uredbe (EU) 2016/44 o mjerama ograničavanja s obzirom na stanje u Libiji (SL 2019., L 247, str. 1.) i Provedbene uredbe Vijeća (EU) 2020/1130 od 30. srpnja 2020. o provedbi članka 21. stavka 2. Uredbe (EU) 2016/44 o mjerama ograničavanja s obzirom na stanje u Libiji (SL 2020., L 247, str. 14.), u dijelu u kojem se njima ime Abdela Majida Al-Gaouda zadržava na popisu iz Priloga III. Uredbi Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (SL 2016., L 12, str. 1.).
      
         Izreka
      
      
                  1.
               
               
                  Poništavaju se Provedbena odluka Vijeća (ZVSP) 2019/1299 od 31. srpnja 2019. o provedbi Odluke (ZVSP) 2015/1333 o mjerama ograničavanja s obzirom na stanje u Libiji i Provedbena odluka Vijeća (ZVSP) 2020/1137 od 30. srpnja 2020. o provedbi Odluke (ZVSP) 2015/1333 o mjerama ograničavanja s obzirom na stanje u Libiji u dijelu u kojem se njima ime Abdela Majida Al-Gaouda zadržava na popisima iz Priloga II. i IV. Odluci Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP.
               
            
                  2.
               
               
                  Poništavaju se Provedbena uredba Vijeća (EU) 2019/1292 od 31. srpnja 2019. o provedbi članka 21. stavka 2. Uredbe (EU) 2016/44 o mjerama ograničavanja s obzirom na stanje u Libiji i Provedbena uredba Vijeća (EU) 2020/1130 od 30. srpnja 2020. o provedbi članka 21. stavka 2. Uredbe (EU) 2016/44 o mjerama ograničavanja s obzirom na stanje u Libiji u dijelu u kojem se njima ime Abdela Majida Al-Gaouda zadržava na popisu iz Priloga III. Uredbi Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011.
               
            
                  3.
               
               
                  Vijeću Europske unije, osim vlastitih troškova, nalaže se snošenje troškova Tarega Ghaouda, u svojstvu nasljednika Abdela Majida Al-Gaouda.
               
            
         (1)  SL C 406, 2. 12. 2019.